**БЪЛГАРСКА ТЕЛЕГРАФНА АГЕНЦИЯ**

УТВЪРЖДАВАМ: .............................

**МАКСИМ МИНЧЕВ**

**ГЕНЕРАЛЕН ДИРЕКТОР НА БТА**

ДОКУМЕНТАЦИЯ

ЗА ВЪЗЛАГАНЕ НА ОБЩЕСТВЕНА ПОРЪЧКА ЧРЕЗ СЪБИРАНЕ НА ОФЕРТИ С ОБЯВА ПО РЕДА НА ЧАСТ 5, ГЛАВА 26 ОТ ЗАКОНА ЗА ОБЩЕСТВЕНИТЕ ПОРЪЧКИ С ПРЕДМЕТ:

***„ПЕРИОДИЧНА ПОКУПКА НА БЕНЗИН А-95 Н, БЕНЗИН А-98 И ДИЗЕЛОВО ГОРИВО ЗА НУЖДИТЕ НА АВТОМОБИЛНИЯ ПАРК НА БТА”***

**София,**

**2017 г.**

СЪДЪРЖАНИЕ

ЧАСТ I.

Обява за обществена поръчка на стойност по чл. 20, ал. 3 от ЗОП

Информация за публикувана в профила на купувача обява за обществена поръчка на стойност по чл. 20, ал. 3 от ЗОП

ЧАСТ П. ПЪЛНО ОПИСАНИЕ НА ПРЕДМЕТА НА ПОРЪЧКАТА И ТЕХНИЧЕСКА СПЕЦИФИКАЦИЯ

1. Предмет на обществената поръчка
2. Обща информация - наименование на Възложителя
3. Вид на процедурата
4. Правно основание за откриване на процедурата
5. Фактическо основание за откриване на процедурата
6. Обект на поръчката
7. Възможност за представяне на варианти на офертите
8. Разходи за участие в процедурата
9. Стойност на поръчката
10. Място на изпълнение на поръчката.
11. Срок за изпълнение на поръчката.
12. Условия и начин на финансиране и плащане
13. Място и срок за получаване на документация за участие
14. Комуникация между изпълнителя и възложителя
15. Техническа спецификация

ЧАСТ Ш. УСЛОВИЯ ЗА УЧАСТИЕ В ПРОЦЕДУРАТА.

1. Изисквания към участниците А. Общи условия

Б. Обстоятелства относно личното състояние на участниците, които водят до отстраняване.

1. Критерии за подбор.
2. Критерии за възлагане на поръчката.

ЧАСТ IV. УКАЗАНИЯ ЗА ПОДГОТОВКАТА НА ДОКУМЕНТИТЕ ЗА УЧАСТИЕ

1. Указание за подготвяне на офертата.
2. Гаранция за изпълнение. Сключване на договор за обществена поръчка.

ЧАСТ V. ПРИЛОЖЕНИЯ

1. Списък на документите, съдържащи се в офертата, подписан от участника - {Приложение № 1).
2. Представяне на участника - {Приложение № 2);
3. Декларация за липса на обстоятелствата по чл.54, ал. 1, т. 1,2 и 7 от ЗОП {Приложение № 3).
4. Декларация за липса на обстоятелствата по чл.54, ал. 1, т.3-5 от ЗОП {Приложение № 4).
5. Списък по чл.64, ал.1, т.2 от ЗОП на доставките (с посочване на стойностите, датите и получателите, заедно с доказателства за изпълнение -референции, препоръки и др.), които са идентични или сходни с предмета на обществената поръчка, изпълнени от участника през последните три години, считано до датата на подаване на офертата (Приложение № 5);
6. Декларация по чл.64, ал.1, т.9 от ЗОП за собствени или наети бензиностанции на територията на РДГ - Кърджали, даващи възможност за зареждане с карти за безналично плащане (Приложение № 6);
7. Техническо предложение за изпълнение на поръчката - (Приложение № 7);
8. Декларация за участие на подизпълнители в обществената поръчка- (Приложение № 8);
9. Декларация за съгласие на подизпълнител - - (Приложение № 8А);
10. Декларация от участника за съгласие с клаузите на приложения проект на договор - (Приложение № 9);
11. Декларация за срока на валидност на офертата (Приложение № 10);
12. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици - {Приложение № 11);
13. Декларация по чл.6, ал.2 от Закона за мерките срещу изпирането на пари - (Приложение № 12);
14. Декларация за конфиденциалност по чл.102, ал.1 от ЗОП - (Приложение № 13);
15. Ценово предложение - (Приложение № 14);
16. Проект на договор - (Приложение № 15);

2

ЧАСТ I.

Обява за обществена поръчка на стойност по чл. 20, ал. 3 от ЗОП

Информация за публикувана в профила на купувача обява обществена поръчка на стойност по чл. 20, ал. 3 от ЗОП

ЧАСТ II.

ПЪЛНО ОПИСАНИЕ НА ПРЕДМЕТА НА ПОРЪЧКАТА И  
ТЕХНИЧЕСКА СПЕЦИФИКАЦИЯ

1. ПРЕДМЕТ НА ОБЩЕСТВЕНАТА ПОРЪЧКА

„Периодична покупка на бензин А-95 Н, бензин А-98 и дизелово гориво за нуждите на Българската телеграфна агенция(БТА).”

1. ОБЩА ИНФОРМАЦИЯ

ВЪЗЛОЖИТЕЛ: Официално наименование: Българска телеграфна агенция(БТА), адрес: гр.София, бул.”Цариградско шосе”№49, пощенски код:1124; Държава: Република България;

Интернет адрес: <http://www.bta.bg/>

Адрес на профила на купувача:

<http://www.bta.bg/bg/page/180/%D0%9F%D1%80%D0%BE%D1%84%D0%B8%D0%BB_%D0%BD%D0%B0_%D0%BA%D1%83%D0%BF%D1%83%D0%B2%D0%B0%D1%87%D0%B0>

Електронен достъп до информация:

http://www.bta.bg/bg/page/180/%D0%9F%D1%80%D0%BE%D1%84%D0%B8%D0%BB\_%D0%BD%D0%B0\_%D0%BA%D1%83%D0%BF%D1%83%D0%B2%D0%B0%D1%87%D0%B0

Информация за деня, часа и мястото на провеждане на публичните заседания ще се публикува на посочения интернет адрес. На него ще бъдат публикувани и разясненията на възложителя по документацията за участие.

Лице за контакт: Дико Проданов -юрисконсулт, тел: 0889 444 105; mail: diko@bta.bg

1. ВИД НА ПРОЦЕДУРАТА: Събиране на оферти с обява по реда на глава Двадесет и шеста от Закона за обществените поръчки (ЗОП).
2. ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА

Чл. 3, ал. 1, т. 2; чл. 5, ал.2, т. 13; чл. 20, ал. 3, т. 2; чл. 186 - 195 от ЗОП.

1. ФАКТИЧЕСКО ОСНОВАНИЕ ЗА ОТКРИВАНЕ НА ПРОЦЕДУРАТА

Прогнозната стойност на поръчката попада в прага на чл. 20, ал. 3, т.2 от ЗОП и е налице необходимост от доставка на течни горива за служебните автомобили, собственост на БТА.

Предвид обстоятелството, че естеството на поръчката позволява достатъчно точно да се определят техническите спецификации и не са налице условията съгласно чл. 73, ал. 2 от ЗОП за провеждане на състезателна процедура с договаряне или състезателен диалог, безспорно е налице възможност и условия обществената поръчка да бъде възложена по предвидения в Закона за обществените поръчки ред за събиране на оферти с обява.

Провеждането на предвиденото в глава Двадесет и шеста от ЗОП събиране на оферти с обява гарантира в най-голяма степен публичността на възлагане изпълнението на поръчката, респ. прозрачността при разходването на финансовите средства.

С цел да се осигури максимална публичност, респективно да се постигнат и най - добрите за Възложителя условия, обществената поръчка следва да се възложи именно по посочения вид процедура, целта на която, от друга страна е да защити обществения интерес, посредством осъществяване на контрол върху разходването на средства от държавния бюджет и едновременно с това да насърчи конкуренцията, като създаде равни условия и прозрачност при участието в процедурата. При провеждане на настоящата процедура по възлагане в максимална степен ще бъда съблюдавани принципите на добро финансово управление, а именно: икономичност, ефикасност и ефективност.

1. ОБЕКТ НА ПОРЪЧКАТА - „ДОСТАВКА" по смисъла на чл. 3, ал. 1, т. 2 от ЗОП.
2. ВЪЗМОЖНОСТ ЗА ПРЕДСТАВЯНЕ НА ВАРИАНТИ В ОФЕРТИТЕ: Не се предвижда възможност за предоставяне на варианти в офертите.

4

1. РАЗХОДИ ЗА УЧАСТИЕ В ПРОЦЕДУРАТА: Разходите, свързани с изготвянето и подаването на офертите са за сметка на участника. Възложителят не участва в тези разходи независимо от начина на провеждане и изхода на процедурата. Участниците не могат да имат претенции и да изискват от възложителите възстановяване на направените от тях разходи.
2. СТОЙНОСТ НА ПОРЪЧКАТА: Стойността на поръчката е не повече от 69 000 /шестдесет и девет хиляди / лв. без ДДС или 82 800 /осемдесет и две хиляди и осемстотин/ лв. с включен ДДС. Стойността на поръчката е приблизителна и е получена от действително изразходената сума за гориво от БТА за предходен период. Възложителят си запазва правото за срока на изпълнение на поръчката, да не усвои (да не закупи) в пълен обем обявената сума.
3. МЯСТО НА ИЗПЪЛНЕНИЕ НА ПОРЪЧКАТА: Териториалният обхват на изпълнение на поръчката е на територията на Република България. Приемането на доставката ще се извършва по местонахождението на бензиностанциите на Изпълнителя.
4. СРОК ЗА ИЗПЪЛНЕНИЕ НА ПОРЪЧКАТА: Срокът за изпълнение на поръчката е 12 /дванадесет/ месеца, считано от датата на подписване на договора за възлагане на обществена поръчка.

10. УСЛОВИЯ И НАЧИН НА ФИНАНСИРАНЕ И ПЛАЩАНЕ:

Източник на финансиране: Поръчката е в рамките на бюджетното финансиране на БТА.

Начин на образуване на единичните цени на доставката:

1. Единичните цени на горивата в деня на доставката/продажбата се формират, като разлика от цената на крайните цени на Изпълнителя с вкл. всички данъци, такси и др. налози на база данъчната му основа без ДДС намалена с търговската отстъпка предложена от офериращия.
2. Изпълнителят на обществената поръчка не може да променя предложената с ценовата оферта отстъпка през целия срок на изпълнение на договора.
3. Плащанията по договора ще се извършват след представяне на данъчни фактури, в български лева, с банков превод по банковата сметка на ИЗПЪЛНИТЕЛЯ и ако посочената във фактурата единична цена отговаря на начина на образуване на цената на предлаганите продукти.
4. Договорената цена се изплаща в срок от 30 (тридесет) дни от издаване на фактурата за извършена доставка, и представяне на съпровождаща справка. Справката включва данни относно: датата на закупуването на горивото, вид, количество и единична цена на горивото, регистрационен номер на автомобила, съответно номер на картата, данни за ВЪЗЛОЖИТЕЛЯ.

Условията, реда и начина на плащане се уреждат с договора за изпълнение на обществената поръчка.

1. Възложителят си запазва правото при осигурено финансиране да направи авансово плащане по договора.
2. МЯСТО И СРОК ЗА ПОЛУЧАВАНЕ НА ДОКУМЕНТАЦИЯ ЗА УЧАСТИЕ: Пълен достъп по електронен път до образци на документите за участие в процедурата може да получите в профила на купувача на БТА: http://www.bta.bg/bg/page/180/%D0%9F%D1%80%D0%BE%D1%84%D0%B8%D0%BB\_%D0%BD%D0%B0\_%D0%BA%D1%83%D0%BF%D1%83%D0%B2%D0%B0%D1%87%D0%B0
3. . Възложителят няма да поставя изискване документацията за участие да се получава на място срещу заплащане. Документацията за участие може да се предостави на заинтересованите лица напълно безплатно и на адрес: гр. София, бул.”Цариградско шосе”№49.
4. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ

Всички комуникации и действия на Възложителя и на участниците, свързани с настоящата процедура са в писмен вид. Участникът може да представя своите писма и уведомления в деловодството на Възложителя – БТА, гр. София, бул."Цариградско шосе" №49 всеки работен ден по факс, чрез препоръчано писмо с обратна разписка или куриерска служба или по електронна поща.

5

Решенията на Възложителя, за които той е длъжен да уведоми участниците, се изпращат по електронна поща, факс, или се връчват лично срещу подпис или се изпращат с препоръчано писмо с обратна разписка или чрез комбинация от тези средства по избор на Възложителя.

Лицата може да поискат писмено от възложителя разяснения по документацията за участие до 3 дни, преди изтичането на срока за получаване на офертите.

Разясненията се публикуват в профила на купувача най-късно на следващия работен ден от получаване на искането. Ако лицата са посочили електронен адрес, разясненията се изпращат и на този адрес в деня на публикуването им в профила на купувача. В разясненията не се посочва информация за лицата, които са ги поискали.

За получено се счита това уведомление по време на процедурата, което е достигнало до адресата, на посочения от него адрес. Когато адресатът е сменил своя адрес и не е информирал своевременно за това ответната страна, или адресатът не желае да приеме уведомлението, за получено се счита това уведомление, което е достигнало до адреса, известен на изпращача.

6

1. ТЕХНИЧЕСКА СПЕЦИФИКАЦИЯ

За възлагане на обществена поръчка чрез събиране на оферти с обява по реда на глава Двадесет и шеста от Закона за обществените поръчки с предмет:

„Периодична покупка на бензин А-95 Н, бензин А-98 и дизелово гориво за нуждите на автомобилния парк на БТА “

ВЪЗЛОЖИТЕЛ: Официално наименование: Българска телеграфна агенция, адрес: гр.София, бул.”Цариградско шосе”№49, пощенски код: 1124, Държава: Република България;

ИнИнтернет адрес: <http://www.bta.bg/>

Адрес на профила на купувача:.

<http://www.bta.bg/bg/page/180/%D0%9F%D1%80%D0%BE%D1%84%D0%B8%D0%BB_%D0%BD%D0%B0_%D0%BA%D1%83%D0%BF%D1%83%D0%B2%D0%B0%D1%87%D0%B0>

Електронен достъп до информация:

<http://www.bta.bg/bg/page/180/%D0%9F%D1%80%D0%BE%D1%84%D0%B8%D0%BB_%D0%BD%D0%B0_%D0%BA%D1%83%D0%BF%D1%83%D0%B2%D0%B0%D1%87%D0%B0>

Лице за контакт: Дико Проданов - юрисконсулт, тел: 0889 444 105, mail: diko@bta.bg

Източник на финансиране: Поръчката е в рамките на бюджетното финансиране на БТА.

СПЕЦИФИЧНИ ИЗИСКВАНИЯ: Участникът трябва:

1. Да има бензиностанции във всички областни градове на територията на Република България;
2. Да и обектите му да са с непрекъснат режим на работа и възможност за доставка чрез предоставяне от изпълнителя на карти за безналично плащане, без заплащане при транзакция, за зареждане на транспортните средства.

КОЛИЧЕСТВО /ОБЕМ/ НА ПОРЪЧКАТА: Стойността на поръчката е не повече от 69 000 /шестдесет и девет хиляди / лв. без ДДС или 82 800 /осемдесет и две хиляди и осемстотин/. с включен ДДС. Стойността на поръчката е приблизителна и е получена от действително изразходената сума за гориво от БТА за предходен период. Възложителят си запазва правото за срока на изпълнение на поръчката, да не усвои (да не закупи) в пълен обем обявената сума.

МЯСТО НА ИЗПЪЛНЕНИЕ НА ПОРЪЧКАТА: Териториалният обхват на изпълнение на поръчката е на територията на Република България. Приемането на доставката ще се извършва по местонахождението на бензиностанциите на Изпълнителя.

СРОК ЗА ИЗПЪЛНЕНИЕ НА ПОРЪЧКАТА: Срокът за изпълнение на поръчката е 12 /дванадесет/ месеца, считано от датата на подписване на договора за възлагане на обществена поръчка.

КАЧЕСТВО: При изпълнението на поръчката, участникът трябва да спазва всички нормативни актове на българското право, както и приложимите норми на правото на Европейския съюз, отнасящи се до продажби на автомобилни горива на бензиностанции и доставки на горива на краен получател.

Всички горива, които ще се доставят по тази поръчка трябва да отговарят на изискванията на:

* Наредба за изискванията за качеството на течните горива, условията, реда и начина на техния контрол (Приета с ПМС № 156 от 15.07.2003 г., обн., ДВ, бр. 66 от 25.07.2003 г.)
* Закон за чистотата на атмосферния въздух (обн. ДВ, бр. 45 от 28.05.1996 г.)

7

Горивата трябва да отговарят на нормативните стандарти в Република България и на изискванията за качество по приети и действащи БДС или еквивалентни на тях стандарти.

Опаковка: наливно.

Година на производство: годината, през която ще се зарежда.

Срок на годност: съхранение по БДС.

Модул на делимост: според нуждите на Възложителя.

Норма на товарене: според нуждите на Възложителя.

Рекламационен срок и начин на уреждане на рекламациите: за видими недостатъци по отношение на количеството и качеството - в момента на приемане-предаване на горивото. За скрити недостатъци - в срок до седем работни дни.

8

ЧАСТ III. УСЛОВИЯ ЗА УЧАСТИЕ В ПРОЦЕДУРАТА.

1. ИЗИСКВАНИЯ КЪМ УЧАСТНИЦИТЕ А. ОБШИ УСЛОВИЯ
2. В процедурата за възлагане на обществена поръчка може да участва всяко българско или чуждестранно физическо или юридическо лице или техни обединения, както и всяко друго образувание, което има право да изпълнява доставки съгласно законодателството на държавата, в която то е установено, което отговаря на условията, посочени в Закона за обществени поръчки (ЗОП) и обявените изисквания от Възложителя в настоящата документация за участие.

Не се допуска пряко или косвено участие в настоящата обществена поръчка на дружествата, регистрирани в юрисдикции с преференциален данъчен режим и на свързаните с тях лица, включително и чрез гражданско дружество/консорциум в което участва дружество, регистрирано в юрисдикция с преференциален данъчен режим, освен при наличие на изключенията по смисъла на чл. 4 от Закона за икономическите и финансовите отношения с дружества, регистрирани в юрисдикции с преференциален данъчен режим, свързаните с тях лица и техните действителни собственици.

1. В случай, че участникът участва като обединение, което не е регистрирано като самостоятелно юридическо лице, тогава участниците в обединението представят акт за създаване на обединението, от който да е видно правното основание за създаване на обединението, определеният партньор, който да представлява обединението за целите на обществената поръчка, правата и задълженията на участниците в обединението, разпределението на отговорността и дейностите между членовете на обединението. За изпълнението на обществената поръчка участниците в обединението носят солидарна отговорност.

В процедурата за възлагане на обществената поръчка едно физическо или юридическо лице може да участва само в едно обединение. Условието се прилага за всяка една от обособените позиции.

Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.

В случай, че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагането на изпълнението на дейностите, предмет на настоящата обществена поръчка, участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка.

1. Всеки участник има право да представи само една оферта. Възложителят не допуска представянето на варианти на офертата.
2. До изтичане на срока за подаване на заявления за участие или офертите всеки кандидат или участник може да промени, да допълни ли да оттегли офертата си.
3. Свързани лица, не могат да бъдат самостоятелни участници в една и съща процедура. „Свързани лица“ по смисъла на §2, т. 45 от Допълнителните разпоредби на ЗОП са тези по смисъла на § 1, т. 13 и т. 14 от Допълнителните разпоредби на Закона за публично предлагане на ценни книжа.
4. Всеки участник в процедурата за възлагане на обществената поръчка е длъжен да заяви в офертата си дали при изпълнението на поръчката ще използва и подизпълнители.
5. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

9

1. Участниците са длъжни да спазват сроковете и условията, посочени в обявата и документацията за участие в процедурата за възлагане на обществената поръчка.
2. Участниците в процедурата представят оферта за цялата поръчка.
3. Участниците участват в процедурата, чрез лица, които ги представляват по закон или имат изрично, нотариално заверено пълномощно за участие в процедурата.
4. Участниците в процедурата следва да отговарят на изискванията на чл. 54, ал. 1, т. 1-5 и 7 от ЗОП. Основанията по чл. 54, ал. 1, т. 1, 2 и 7 ЗОП се отнасят за лицата, които представляват участника или кандидата;

Б. ОБСТОЯТЕЛСТВА ОТНОСНО ЛИЧНОТО СЪСТОЯНИЕ НА УЧАСТНИЦИТЕ. КОИТО ВОДЯТ ДО ОТСТРАНЯВАНЕ.

Възложителят отстранява от участие в процедурата за възлагане на обществена поръчка участник, който е:

1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;
3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;
4. е налице неравнопоставеност в случаите по чл. 44, ал. 5 ЗОП;
5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1. е налице конфликт на интереси, който не може да бъде отстранен.

„Конфликт на интереси“ по смисъла на §2, т. 21 от ДР на ЗОП е налице, когато възложителят, негови служители или наети от него лица извън неговата структура, които участват в подготовката ши възлагането на обществената поръчка ши могат да повлияят на резултата от нея, имат интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената поръчка.

Забележка! При подаване на офертата участникът удостоверява липсата на обстоятелствата по чл. 54, ал. 1, т. 1-5 и т. 7 от ЗОП е декларации. Когато участникът се представлява от повече от едно лице, декларацията за обстоятелствата по чл. 54, ал. 1, т.

3 - 5 ЗОП се подписва от лицето, което може самостоятелно да го представлява.

Участник, за когото са налице основание по чл. 54, ал. 1, т. 1-5 и 7 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване.

При подписване на договора за обществена поръчка участникът, определен за изпълнител, е длъжен да представи актуални документи, удостоверяващи декларираните обстоятелства по чл. 54 от ЗОП.

10

1. КРИТЕРИИ ЗА ПОДБОР
2. Възложителя не поставя изискване към икономическото и финансово състояние на участника.
3. Изисквания за технически и професионални способности.

а) Участникът да има успешно изпълнени през последните три години, считано до датата на подаване на офертата, най-малко две доставки, които са сходни или идентични с предмета и обема на обществената поръчка.

> Под „доставки, които са сходни или идентични е предмета и обема на

обществената поръчка“ следва да се разбира доставки на автомобилно гориво.

Това обстоятелство се доказва е представянето на списък на доставките (с посочване на стойностите, датите и получателите, заедно с доказателства за изпълнение -референции, препоръки и др.), които са идентични или сходни с предмета на обществената поръчка, изпълнени от участника през последните три години, считано до датата на подаване на офертата, като приложение към офертата.

б) Участникът трябва:

1. Да има бензиностанции във всички областни градове на територията на Република България;
2. Да и обектите му да са с непрекъснат режим на работа и възможност за доставка чрез предоставяне от изпълнителя на карти за безналично плащане, без заплащане при транзакция, за зареждане на транспортните средства.

Всяка от тези бензиностанции следва да разполага с колонки за зареждане на горивото.

* Съответствието с поставеното изискване се доказва от участника със списък на обектите (бензиностанциите) с техните адреси.

в) Участникът следва да гарантира възможност за безналично заплащане на заредените горива чрез свои фирмени карти. В офертата си, участникът трябва да посочи на кои свои бензиностанции на територията на Република България осигурява такава възможност за безкасово заплащане на заредените горива чрез фирмени карти. Фирмените карти трябва да отчитат и търговската отстъпка, която възложителят ще ползва при закупуването на горивата.

г) Фирмените карти за безналично плащане на горивата, трябва да бъдат издадени в максимално кратък срок, индивидуални, осигуряващи зареждане на МПС по регистрационния му номер.

* Списъкът на автомобилите, които се предвижда да се зареждат с гориво ще бъде представен при сключване на Договора. Списъкът с автомобили подлежи на актуализация от Възложителя, в случаите на придобиване на нови автомобили или бракуване на автомобили.

д) Издадените карти следва да са безплатни за Възложителя. Възложителят няма да заплаща при транзакция за зареждане на транспортните средства, без заплащане на месечни и други такси за обслужване на картите. Участникът следва да предвиди и съобрази тези условия в ценовото си предложение.

е) Участникът осигурява издаването на допълнителни карти за допълнително добавените в списъка автомобили при същите условия, както и спирането на карти за автомобили, които са отпаднали от списъка на Възложителя.

ж) Всички горива, които ще се доставят по тази поръчка трябва да отговарят на изискванията на:

- Наредба за изискванията за качеството на течните горива, условията, реда и начина на

техния контрол (Приета с ПМС № 156 от 15.07.2003 г., обн., ДВ, бр. 66 от 25.07.2003 г.);

- Закон за чистотата на атмосферния въздух (обн. ДВ, бр. 45 от 28.05.1996 г.)

Г Горивата трябва да отговарят на нормативните стандарти в Република България и на изискванията за качество по приети и действащи БДС или еквивалентни на тях стандарти.

11

1. КРИТЕРИИ ЗА ВЪЗЛАГАНЕ НА ПОРЪЧКАТА
2. Обществената поръчка се възлага въз основа на икономически най-изгодната оферта. Икономически най-изгодната оферта се определя въз основа на критерия за възлагане „най-ниска“ цена.
3. Оценяване на офертите

2.1.Оценяването на офертите ще се извърши въз основа на показателя % търговска отстъпка от редовната валидна и официално оповестена единична цена на дребно за деня за съответния вид гориво на бензиностанциите на участника.

* 1. В деня на провеждане на процедурата комисията извършва проверка на предлаганите цени в бензиностанциите на участниците на територията на областните градове в Република България.
  2. Критерият за оценка е НАЙ-НИСКА ЦЕНА. Класирането ще се извърши на база оферирания процент търговска отстъпка върху действащите цени на горивата, предлагани от участниците към датата на провеждане на процедурата. Класирането на офертите ще се извърши на база получена най- ниска цена за литър гориво, намалена с предложената търговска отстъпка, действаща през целия период на договора, с оглед на обстоятелството, че закупуването на горивата се осъществява на база на цените, валидни към момента на извършване на покупката в бензиностанциите на участника.

2.4. За изпълнител на обществената поръчка ще бъде избран участник предложил най-голям процент търговска отстъпка, който е еднакъв за всички видове горива, които Възложителят ще закупува по тази поръчка, валиден е за всички търговски обекти (бензиностанции) на участника и не се влияе от закупеното количество гориво.

2.5.Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие критерия за възлагане „най-ниска цена“ и предлаганият процент търговска отстъпка се съдържа в две или повече оферти.

Тегленето на жребий се извършва при спазване на следните правила:

Тегленето на жребий се извършва от комисията за провеждане на процедурата, като датата, място и часа на жребия се съобщават писмено на участниците (най-малко чрез публикуване на съобщение на профила на купувача), които имат право да участват в жребия. Право да присъстват при тегленето на жребия имат и лицата по чл. 58, ал. 3 от ППЗОП. Те се уведомяват за датата, мястото и часа на теглене на жребия чрез съобщение, публикувано на Профила на купувача на възложителя.

Уведомените участници, които имат право да участват в жребия, участват при тегленето на жребия чрез своите законни представители или чрез упълномощено лице. Когато упълномощеното лице за участие в жребия не съвпада с лицето, подписало офертата от името на участника, допълнително се представя пълномощно в оригинал или нотариално заверено копие.

Комисията подготвя билети с имената на съответните участниците и ги поставя в непрозрачни пликове, които се запечатват. Тегленето на жребия започва в определения час. Ако до този час не са се явили представител/и на участниците, се изчакват допълнително 15 (петнадесет) минути. Ако и до този час не са се явили представител/и на участниците, председателят на комисията пристъпва към тегленето на жребия.

Тегленето се извършва чрез избор от председателя на комисията на един от пликовете.

Участникът, чието име е в изтегления плик се класира на първо място.

12

ЧАСТ IV. УКАЗАНИЯ ЗА ПОДГОТОВКАТА НА  
ДОКУМЕНТИТЕ ЗА УЧАСТИЕ

1. УКАЗАНИЯ ЗА ПОДГОТВЯНЕ НА ОФЕРТАТА

17.1.Обши указания

1 .За участие в процедурата участникът подготвя и представя оферта, която трябва да съответства напълно на изискванията и указанията от настоящата документация, на Закона за обществените поръчки и Правилника за прилагане на Закона за обществените поръчки.

1. Участниците трябва да проучат всички указания и условия за участие, дадени в документацията за участие.
2. Срокът на валидност на офертите в настоящата процедура е 90 (деветдесет)

календарни дни, считано от датата, определена като краен срок за представяне на офертите. Оферта с по-малък срок на валидност ще бъде отхвърлена от Възложителя, като не съответстваща на изискванията. Възложителят може да изиска от класираните участници да удължат срока на валидност на офертите си до момента на сключване на договора за обществена поръчка.

1. Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилагат ЗОП и документацията за участие в процедурата.
2. Документите и данните в офертата се подписват само от лица с представителни функции по закон и/или упълномощени за това лица. Във втория случай се изисква да се представи нотариално заверено пълномощно за изпълнението на такива функции.

В случай, че участникът е обединение, представляващият обединението или всички лица в обединението подписват и подпечатват документите в офертата, които се представят от името на обединението - декларацията за използване/не използване на подизпълнители, предложението за из изпълнение на поръчката, ценовото предложение и др.

1. Всички документи, свързани с офертата, следва да бъдат на български език. Ако в офертата са включени документи и референции на чужд език, те следва да са придружени със заверен превод на български език.
2. По офертата не се допускат никакви вписвания между редовете, изтривания или корекции;
3. В случаите, когато Възложителят не изисква изрично оригинал на документ, участникът може да представи копие от същия, заверен от лицето с представителна власт и подпечатано с печата на участника.

Забележка: Когато участникът цитира, декларира и използва документи изискуеми съгласно настоящата документация, е необходимо при поискване от комисията разглеждаща офертите, да представи същите в оригинал или нотариално заверени копия от тях. Комисията може по всяко време да проверява заявените от участниците данни, да изисква от тях разяснения, както и допълнителни доказателства за данни. Тази възможност не може да се използва за промяна на техническото и ценовото предложение на участниците.

1. Съдържание на офертата
2. Списък на документите, съдържащи се в офертата, подписан от участника - Приложение № 1.
3. Представяне на участника - Приложение № 2;

13

1. Декларация за липса на обстоятелствата по чл.54, ал.1, т.1, 2 и 7 от ЗОП (Приложение №3).
2. Декларация за липса на обстоятелствата по чл.54, ал.1, т.3-5 от ЗОП (Приложение № 4).
3. Доказателства за технически и професионални способности на участника:

* Списък по чл. 64, ал. 1, т. 2 от ЗОП на доставките (с посочване на стойностите, датите и получателите, заедно с доказателства за изпълнение - референции, препоръки и др.), които са идентични или сходни с предмета на обществената поръчка, изпълнени от участника през последните три години, считано до датата на подаване на офертата (Приложение № 5);
* Декларация по чл. 64, ал.1, т. 9 от ЗОП за собствени ши наети бензиностанции на територията на РДГ – Кърджали\*, даващи възможност за зареждане с карти за безналично плащане (Приложение № 6);
* Валидни копия на сертификати/удостоверения и/ши други документи (в срока на тяхната валидност), издадени от акредитирани институции или агенции за управление на качеството, удостоверяващи съответствието на горивата със съответните спецификации или стандарти за необходимото качество съгласно Наредбата за изискванията за качеството на течните горива, условията, реда и начина на техния контрол, включително декларации за съответствие и анализни свидетелства на предлаганите горива или други еквивалентни документи.

\*Забележка: Територията на РДГ – Кърджали по тази точка обхваща, както област Кърджали, така и Хасковска област.

1. Техническо предложение за изпълнение на поръчката - (Приложение № 7);
2. Декларация за участие на подизпълнители в обществената поръчка - (Приложение №

8);

1. Декларация за съгласие на подизпълнител - (Приложение № 8А);

Забележка: Когато офертата предвижда участие на подизпълнители, в нея се посочват: подизпълнителите, видовете работи от предмета на поръчката, които ще им се предложат и съответстващият на тези работи дял в проценти от стойността на обществената поръчка;

В случай, че при изпълнение на поръчката не участват подизпълнители, кандидатът е длъжен да декларира, че няма да използва подизпълнители.

1. Декларация от участника за съгласие с клаузите на приложения проект на договор - (Приложение № 9);
2. Декларация за срока на валидност на офертата (Приложение № 10);
3. Декларация по чл. 3, т. 8 и чл. 4 от Закона за икономическите и финансовите отношения е дружествата, регистрирани в юрисдикции с преференциален данъчен режим, свързаните е тях лица и техните действителни собственици – (Приложение № 11);
4. Декларация по чл. 6, ал. 2 от Закона за мерките срещу изпирането на пари - (Приложение № 12);
5. Декларация за конфиденциалност по чл. 102, ал. 1 от ЗОП - (Приложение № 13), когато е приложимо;

Забележка: Участниците не могат да се позовават на конфиденциалност по отношение на предложенията от офертите им, които подлежат на оценка.

1. Ценово предложение - (Приложение № 14), съдържащо предложението на участника относно цената за придобиване, което се поставя в отделен запечатан не прозрачен плик е надпис „Предлагани ценови параметри“.
2. Подизпълнители
3. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.
4. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят ще изиска замяна на подизпълнител, който не отговаря на тези условия.

14

1. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
2. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.
3. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

б.Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител изпълнителят представя на възложителя всички документи, които доказват изпълнението на условията, на които следва да отговарят подизпълнителите.

Забележка: В случай, че ще ползва подизпълнители, участникът прилага към офертата декларации по образец, Приложение № 8 и 8А.

1. Представяне на офертата

Офертата се представя в запечатана непрозрачна опаковка от участника или от упълномощен от него представител лично или по пощата с препоръчано писмо с обратна разписка на адрес:

Българска телеграфна агенция

Гр. София, бул. ”Цариградско шосе” № 49

п.к.1124

Оферта за участие в обществена поръчка е предмет „Периодична покупка на бензин А-95 Н, бензин А-98 и дизелово гориво за нуждите на автомобилния парк на БТА“

Адресът на участника следва да бъде написан на български език, ако същият е в страната или с латински букви, ако е в чужбина, но задължително с печатни букви.

Върху опаковката участникът посочва адрес за кореспонденция, телефон и по възможност факс и електронен адрес.

При приемане на офертата върху опаковката се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

Когато към момента на изтичане на крайния срок за получаване на заявления за участие или оферти пред мястото, определено за тяхното подаване, все още има чакащи лица, се прилагат разпоредбите на ЗОП и ППЗОП.

Опаковката включва следните документи:

> Документите по раздел 17.2. от т. 1. до т. 12;

^ Ценово предложение - (Приложение № 14, поставено в отделен запечатан не

прозрачен плик с надпис „Предлагани ценови параметри“.

1. Срок за предаване на офертите
2. Офертите трябва да бъдат получени от ВЪЗЛОЖИТЕЛЯ на посочения адрес, до 17:00 часа на 03.11.2017г.
3. Не се приемат за участие в процедурата и се връщат незабавно на участниците оферти, които са представени след изтичане на крайния срок за получаване или в незапечатана или скъсана опаковка. Тези обстоятелства се отбелязват във входящия регистър.

15

1. Дата и час на отваряне на офертите

Разглеждането на офертите ще се проведе на **07**.11.2017 година в 10.00 часа, в БТА, гр.София, бул.”Цариградско шосе”№49, етаж 2 – заседателна зала В случай на удължаване на срока за получаване на офертите, участниците ще бъдат уведомени за датата и часа на отваряне на офертите, чрез публикуване на съобщение на профила на купувача.

1. На основание чл. 97, ал. 1 от ППЗОП Възложителят със заповед определя нечетен брой лица, които да разгледат и оценят получените оферти.
2. Участниците в процедурата, могат да присъстват лично или чрез упълномощени представители при отваряне на офертите. Представителят на участника се допуска след удостоверяване на неговата самоличност - представяне на съответните пълномощни. Присъстващите представители вписват имената си и се подписват в изготвен от комисията списък, удостоверяващ тяхното присъствие.
3. Председателят на комисията отваря офертите по реда на тяхното постъпване, оповестява тяхното съдържание и проверява за наличието на отделен запечатан плик с надпис „Предлагани ценови параметри“, в присъствието на участниците в процедурата или техни упълномощени представители.
4. Пликът с надпис „Предлагани ценови параметри“ се подписват най-малко от трима от членовете на комисията. Председателят на комисията предлага по един от присъстващите представители на другите участници да подпише плика с надпис „Предлагани ценови параметри“.
5. Комисията продължава работата си с разглеждане на документите за съответствие с изискванията към личното състояние и критериите за подбор, поставени от възложителя.
6. В случай, че всички оферти съответстват с предварително обявените условия, комисията отваря и обявява ценовите предложения. При извършване на тези действия могат да присъстват представители на участниците.
7. При установяване на липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокол и изпраща протокола на всички участници в деня на публикуването му на профила на купувача.
8. В срок до 5 работни дни от получаването на протокола, участниците, по отношение на които е констатирано несъответствие или липса на информация, могат да представят на комисията документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.
9. След изтичане на срока за предоставяне на допълнителна информация комисията пристъпва към разглеждане на допълнително представените документи относно съответствието на кандидатите/участниците с изискванията към личното състояние и критериите за подбор. Ценовото предложение на участник, чиято оферта не отговаря на изискванията на възложителя, не се отваря.
10. Комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват участниците или техни упълномощени представители.
11. Комисията съставя протокол за разглеждането и оценката на офертите и за класирането на участниците, както и се посочва и отстранените от участие в процедурата участници и мотивите за отстраняването им.
12. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.
13. До изтичане валидността на офертите, се считат валидни адресите, телефоните и факсовете, посочени в офертата на участника. В случай, че адресът или факсът е променен и възложителят не е уведомен за това, писмата до участниците ще се смятат за връчени, ако са изпратени на посочения адрес, дори да не са получени от тях.

16

1. ГАРАНЦИЯ ЗА ИЗПЪЛНЕНИЕ. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА.
2. Гаранция за изпълнение

Задължение за представяне на „гаранция за изпълнение” възниква само за участника, определен за изпълнител на обществената поръчка.

Гаранцията за изпълнение може да бъде представена под формата на парична сума, платима по банкова сметка на БТА: **БАНКОВА СМЕТКА НА ВЪЗЛОЖИТЕЛЯ:**  **BG76 BNBG 9661 3100 1793 01**

* безусловна и неотменяема банкова гаранция, издадена в полза на възложителя - БТА от българска банка или клон на чуждестранна банка, която разполага с писмено разрешение от БНБ за извършване на банкова дейност на територията на РЕПУБЛИКА БЪЛГАРИЯ.

На основание чл. 111, ал. 2 от ЗОП, размерът на гаранцията за изпълнение на договора е 5 % (пет процента) от стойността на обществената поръчка.

Гаранцията за изпълнение следва да бъде представена към момента на подписване на договора за възлагане на обществената поръчка, като се задържа в случаите, предвидени в договора за възлагане на обществената поръчка.

При внасяне на съответната гаранция от изпълнителя по сметка на възложителя, в платежното нареждане изрично се посочва видът на гаранцията и процедурата, за която се внася тя.

Когато участникът избере гаранцията за изпълнение да бъде банкова гаранция, то тя трябва да е безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка.

Срокът на банковата гаранция е минимум срокът на настоящия договор плюс 45 (четиридесет и пет) дни.

Оригиналът на банковата гаранция трябва да бъде представен на Възложителя в момента на подписване на договора.

Разходите по откриването на гаранцията са за сметка на Изпълнителя. Изпълнителят следва да предвиди и заплати своите такси по откриване и обслужване на гаранцията, така че размерът на получената от Възложителя гаранция да не бъде по-малък от определения в настоящата процедура.

Възложителят освобождава гаранциите без да дължи лихви за периода, през който средствата законно са престояли при него.

Когато кандидатът, участникът или избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.

1. Сключване на договор за обществена поръчка

1. Възложителят сключва договор за обществена поръчка с определения изпълнител в 30-дневен срок от датата на определяне на изпълнителя, при условие че при подписване на договора определеният изпълнител:

1. представи документ за регистрация в съответствие с изискването по чл. 10, ал. 2

от ЗОП;

1. изпълни задължението по чл. 67, ал. 6 от ЗОП;
2. представи определената гаранция за изпълнение на договора;
3. извърши съответна регистрация, представи документ или изпълни друго

17

изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

2. Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

1. Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката.
2. Възложителят публикува в профила на купувача при условията на чл. 24, ал. 1, т. 6 и т. 7 от ППЗОП договора и допълнителните споразумения към него.

18.3.Прекратяване на процедурата

Възложителят прекратява процедурата с мотивирано решение, когато:

1. не е подадена нито една оферта, заявление за участие;
2. всички оферти или заявления за участие не отговарят на условията за представяне, включително за форма, начин и срок, или са неподходящи;
3. първият и вторият класиран участник откаже да сключи договор;
4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;
5. поради неизпълнение на някое от условията по чл. 112, ал. 1 от ЗОП не е сключен договор за обществена поръчка;
6. всички оферти, които отговарят на предварително обявените от възложителя условия, надвишават финансовия ресурс, който той може да осигури;
7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;
8. са необходими съществени промени в условията на обявената поръчка, които биха променили кръга на заинтересованите лица.

Възложителят може да прекрати процедурата с мотивирано решение, когато:

1. е подадена само една оферта, заявление за участие;
2. има само едно подходящо заявление за участие или една подходяща оферта;
3. участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1 от ЗОП, или

в) не докаже, че не са налице основания за отстраняване от процедурата.

За неуредените от настоящата документация въпроси се прилагат разпоредбите на Закона за обществените поръчки и правилника за прилагането му.

18